open-index/open-wikipedia-markdown huggingface dataset:
יחסי הממלכה המאוחדת – לוקסמבורג

[ממוזער|מזכיר המדינה הבריטי [ויליאם הייג נפגש בלונדון עם שר החוץ הלוקסמבורגי ז'אן אסלבורן, 2011.]]
בין **[[הממלכה המאוחדת]]** לבין **[[לוקסמבורג|הדוכסות הגדולה של לוקסמבורג]]** מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות בנאט"ו.

## היסטוריה
בשנת 1914 פלשו הגרמנים ללוקסמבורג וכבשו אותה, ובלוקסמבורג אף התמקם המטה הכללי הגרמני. בסוף מלחמת העולם הראשונה שחררו כוחות מדינות ההסכמה את לוקסמבורג מהכיבוש הגרמני.

בשנת 1940 נכבשה לוקסמבורג בשנית על ידי גרמניה במהלך המערכה על צרפת ועל ארצות השפלה, ונותרה תחת כיבוש גרמני עד לשנת 1944. בדצמבר 1944 התחולל בשטחי לוקסמבורג הקרב על הבליטה, שבו ניסו הגרמנים להתקדם לעבר אנטוורפן מחדש, אך נבלמו על ידי בעלות הברית, ובכלל זה כוחות מהארמייה הבריטית השנייה. במהלך המלחמה ישבה בלונדון הממשלה הלוקסמבורגית הגולה .

לאחר המלחמה הצטרפו לוקסמבורג ובריטניה לנאט"ו, ומאוחר יותר היו שתיהן ממייסדות האיחוד האירופי. כיום היחסים בין שתי המדינות מוגדרים "מצוינים", ונהנים מקשרים פוליטיים, כלכליים, חברתיים ותרבותיים.

## שיתוף פעולה
שתי המדינות חברות בנאט"ו ובארגון לביטחון ולשיתוף פעולה באירופה, ומשתפות פעולה ביניהם במגוון תחומים. שתיהן גם חברות באיחוד האירופי, עד לפרישת הממלכה המאוחדת מהאיחוד האירופי הצפויה.

## יחסים דיפלומטיים
לוקסמבורג מחזיקה בבריטניה שגרירות בלונדון, וקונסוליה כללית באדינבורו. מאידך, בריטניה מחזיקה בלוקסמבורג רק שגרירות בלוקסמבורג
.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רמת ברמל

**רמת ברמל** או **מתלול ברמל** (באנגלית: **Bermel Escarpment**) היא רמה תלולה, שאורכה 28 קילומטרים, המשתרעת בין בסיסו של מסיב פורד, לפסגת קינג, בהרי תיל שבאנטארקטיקה.

שיאה של הרמה הוא בגובה של 400 מטרים מעל פני הים.

במתלול הפרש גבהים של 300 - 400 מטרים בין רמת הקוטב, למשטח מכוסה הקרח שמצפון לרמה.

## היסטוריה
שמה של הרמה ניתן לה על ידי הוועדה המייעצת לשמות אנטארקטיים, והיא נקראת על שם פיטר פ. ברמל (Peter F. Bermel), קרטוגרף של הסקר הגאולוגי של ארצות הברית, אשר יחד עם ארתור ב. פורד (Arthur B. Ford) הוביל את משלחת הסקר של הסקר הגאולוגי אשר סקרה את האזור בין השנים 1960–1961, וכן הוביל את המשלחת של הסקר בין השנים 1962–1963 אשר סקרה את האזור שבין כף האלט לגבעות וילסון, ובין קרחון בירדמור להרי הורליק.

## ראו גם
* חצי האי ברמל

## לקריאה נוספת
• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA228&lpg=PA228&dq=%22Bermel+Escarpment%22&source=bl&ots=PEmorVqi3A&sig=BlCGY_944jGQHcAHLysL2JiAXLw&hl=en&sa=X&ved=0ahUKEwiMtdzlx5fbAhXFyqQKHSNND-8Q6AEIPDAF#v=onepage&q=%22Bermel%20Escarpment%22&f=false The Transantarctic Mountains: Rocks, Ice, Meteorites and Water]**, P 228

## קישורים חיצוניים
* רמת ברמל באתר הסקר הגאוגרפי של ארצות הברית
* רמת ברמל באתר הגאזט האנטארקטי המשווה SCAR של ממשלת אוסטרליה

## הערות שוליים

ברמל
פסגת קינג (אנטארקטיקה)

**פסגת קינג** (באנגלית: **King Peak**) היא הר בקצה המזרחי של רמת ברמל, 3 קילומטרים מערבית להר פאוול, במזרח הרי תייל שבאנטארקטיקה.

גובהו של ההר 2,200 מטרים מעל פני הים.

## היסטוריה
שמו של ההר ניתן לו על ידי הסקר הגאולוגי של ארצות הברית.

השם הוצע על ידי פיטר ברמל (Peter Bermel) וארתור ב. פורד (Arthur B. Ford) אשר עמדו בראש משלחת הסקר, ואשר סקרו את ההרים בין השנים 1960–1961. ההר נקרא על שם קלרנס קינג, המנהל הראשון של הסקר הגאולוגי, בין השנים 1879–1881.

פסגות אחרות סביב פסגת קינג נקראות על שם המנהלים הבאים של הסקר הגאולוגי של ארצות הברית.

## קישורים חיצוניים
* פסגת קינג באתר הסקר הגאולוגי של ארצות הברית
* פסגת קינג באתר הגאזט האנטארקטי של ממשלת אוסטרליה
* [ftp://ftp.data.pgc.umn.edu/maps/antarctica/usgs/03/pdf/Thiel%20Mountains.pdf מפת הרי תייל]

## הערות שוליים

קינג
קטגוריה:ערכים עם קואורדינטות
יחסי אינדונזיה–אקוודור

[ממוזער|נציגים משתי המדינות חותמים על [אמנה למניעת כפל מס בטקס בקיטו, 2013]]
**יחסי אינדונזיה–אקוודור** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[אקוודור|רפובליקת אקוודור]]**. שתי המדינות הן חברות בארגון המדינות הבלתי מזדהות.

## היסטוריה
היחסים בין המדינות כוננו ב-29 באפריל 1980, מאז שתי המדינות מקיימות שיתופי פעולה דו צדדיים בנושאים רבים. עד 2004, אינדונזיה הייתה מיוצגת על ידי שגרירות בקראקס ואקוודור הייתה מיוצגת על ידי שגרירות בטוקיו. בשנת 2004, אקוודור פתחה את שגרירותה בג'קרטה. מאז, היחסים בין המדינות השתפרו אף יותר. צנטריפוגה

ביוני 2011, נפתחה רשמית השגרירות האינדונזית באקוודור. מאז, היחסים בין המדינות נשארו טובים. שתי המדינות קיימו גם ועדות משותפות בשנים 2010–2011 בג'קרטה, במפגשים אלו שתי הממשלות הצהירו כי בכוונתם להגביר את שיתוף הפעולה המסחרי, התקשורתי, התרבותי, חברתי, החינוכי ועוד.

### הסכמים דיפלומטיים
* הסכם בדבר שיתוף הפעולה הכלכלי - 9 בנובמבר 2005
* הסכם בדבר הקמת הוועדה המשותפת - 14 ביולי 2006
* הסכם בדבר שיתוף פעולה בכרייה ובניצול האנרגיה - 14 ביולי 2006
* הסכם בדבר שיתוף הפעולה בתקשורת - 14 ביולי 2006
* הסכם בדבר ביטול דרישות הוויזה - 14 ביולי 2006
* הסכם בדבר שיתוף פעולה מסחרי - 2012

## יחסים כלכליים
* בשנת 2016, שווי הסחורה שיוצאה מאינדונזיה לאקוודור הגיעה לסך 96.9 מיליון דולר אמריקאי והיא כללה מכוניות, מחשבים, דיו, גומי, בטריות ועוד. באותה שנה, שווי הסחורה שיוצאה מאקוודור הגיעה לסך 59.5 מיליון דולר אמריקאי והיא כללה אבקת קקאו, טבק מעובד ועוד.
* בשנת 2015, שווי הסחורה שיוצאה מאינדונזיה לאקוודור הגיעה לסך 85.3 מיליון דולר אמריקאי והיא כללה צנטריפוגה, מכוניות, בטריות, מחשבים, גומי ועוד. באותה שנה, שווי הסחורה שיוצאה מאקוודור לאינדונזיה הגיעה לסך 18.5 מיליון דולר אמריקאי והיא כללה אבקת קקאו, טבק מעובד ועוד.

## ייצוג
* אינדונזיה מיוצגת באקוודור על ידי שגרירות שהיא מחזיקה בקיטו, בירת אקוודור.
* אקוודור מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רשימת צוות ה-WWE

שמאל|200px
**ה-[[WWE]]** הוא ארגון היאבקות אמריקאי שמשרדיו נמצאים בסטמפורד, קונטיקט. צוות העובדים ב-WWE מורכב ממתאבקים, מנג'רים, שדרנים, פרשנים, קריינים, מראיינים, שופטים, מאמנים, מפיקים, תסריטאים ועוד.

החוזים בארגון מורכבים מחוזה פיתוח עד לרמה של חוזה לטווח ארוך של שנים. העובדים ברוסטר הראשי משתייכים לאחת התוכניות (Raw או סמאקדאון).

כוח האדם של הארגון מאורגן להלן על ידי תפקידם ב-WWE:

## מתאבקים
### משפחת מקמהן
[שמאל|175px|ממוזער|[טריפל H|פול "טריפל H" לווק]]

משפחת מקמהן היא בעלת המניות והבעלים של ה-WWE. בנוסף לתפקידים הארגונים של בני המשפחה, הם מופיעים גם כדמויות סמכותיות וכמתאבקים באופן לא תדיר במותגים השונים.

### Raw

#### מתאבקי התוכנית

#### מתאבקות התוכנית

### סמאקדאון

#### מתאבקי התוכנית

#### מתאבקות התוכנית

#### עובדים אחרים

### NXT

#### מתאבקי התוכנית

#### מתאבקות התוכנית

#### עובדים אחרים

### חופשיים

הערה: ה-WWE מגדירים את מתאבקים אלה כחתומים בחברה, אך לא משתייכים לאף אחד מהמותגים, לכן נקראים מתאבקים חופשיים.

## צוות שידור

הטבלה הבאה מתייחסת לחברי צוות השידור שמכסים את שידורי ה-WWE. קבוצה זו כוללת מגישים, שדרנים, פרשנים, קריינים, מראיינים, מארחי פאנל לפני ולאחר האירועים ואנליסטים.
שמאל|175px|ממוזער|מייקל קול

## שופטים

## קישורים חיצוניים
* הרוסטר של הארגון באתר הרשמי של ה-WWE

קטגוריה:WWE
הר פאוול (אנטארקטיקה)

**הר פאוול** (באנגלית: **Mount Powell**) הוא הר נישא, הסמוך לפסגת קינג (הר פאוול נמצא 2.8 קילומטרים מערבית לפסגת קינג), במזרח הרי תיל שבאנטארקטיקה.

גובהו של ההר 2,195 מטרים מעל פני הים.

## היסטוריה
שמו של ניתן לו על ידי הוועדה המייעצת לשמות אנטארקטיים, בהתבסס על הצעה של פיטר ברמל (Peter Bermel) וארתור פורד (Arthur Ford) שהובילו יחדיו את משלחת החקר להרי תיל מטעם הסקר הגאולוגי של ארצות הברית בין השנים 1960–1961.

ההר נקרא על שם ג'ון וסלי פאוול, שהיה המנהל השני של הסקר הגאולוגי, בין השנים 1881-1894. פסגות נוספות באזור נקראות על שם מנהלי הסקר הגאולוגי.

## קישורים חיצוניים
* הר פאוול באתר הסקר הגאולוגי של ארצות הברית
* [ftp://ftp.data.pgc.umn.edu/maps/antarctica/usgs/03/pdf/Thiel%20Mountains.pdf מפת הרי תייל]

## הערות שוליים

פאוול
קטגוריה:ערכים עם קואורדינטות
הוועדה המייעצת לשמות אנטארקטיים של בריטניה

**הוועדה המייעצת לשמות אנטארקטיים של בריטניה** (באנגלית: **The UK Antarctic Place-Names Committee**), המכונה בקיצור **UK-APC**, היא ועדה ממשלתית בבריטניה, המהווה חלק ממשרד החוץ וחבר העמים של בריטניה, והיא הגוף הממליץ על שמות גאוגרפיה בשטח הטריטוריה הבריטית באנטארקטיקה ובשטח איי ג'ורג'יה הדרומית ואיי סנדוויץ' הדרומיים.

בהתאם להמלצות הוועדה השמות מאושרים על ידי הנציב העליון של הטריטוריה הבריטית באנטארקטיקה או הנציב העליון של איי ג'ורג'יה הדרומית ואיי סנדוויץ' הדרומיים. לאחר אישורים השמות מתפרסמים בגאזט האנטארקטי המשווה SCAR. בנוסף מפרסמת הוועדה מחקרים בנושא אקלים וסביבה.

הוועדה רשאית להמליץ על שמות עבור אזורים אחרים באנטארקטיקה, מחוץ לשטחי הטריטוריה הבריטית (ומעבירה את המלצותיה לגופים נותני השמות הרלוונטיים - כגון הוועדה המייעצת לשמות אנטארקטיים, או ועדת השמות האנטארקטית של ניו זילנד).

## ראו גם
* הוועדה המייעצת לשמות אנטארקטיים
* ועדת השמות האנטארקטית של ניו זילנד

## קישורים חיצוניים
* 
* קווים מנחים למתן שמות לאתרים באנטארקטיקה של הוועדה

## הערות שוליים

קטגוריה:אנטארקטיקה: גאוגרפיה
קטגוריה:הממלכה המאוחדת והאזור האנטארקטי
קטגוריה:קרטוגרפיה
מצעד חג ההודיה של מייסיס

**מצעד חג ההודיה של מייסיס** בניו יורק הוא תהלוכה המאורגנת על ידי רשת חנויות הכלבו מייסיס. תהלוכה זו, יחד עם תהלוכת חג ההודיה בדטרויט, הן תהלוכות חג ההודיה הוותיקות ביותר בארצות הברית, ומתקיימות מאז 1924. התהלוכה מתקיימת בחג ההודיה במנהטן במשך שלוש שעות מ-9 בבוקר ועד 12 בצהריים לפי אזור הזמן המזרחי, והיא משודרת בטלוויזיה ב-NBC מאז 1952. 

מצעד חג ההודיה השנתי התחיל בניוארק בניו ג'רזי על ידי לואיס במברגר בחנות במברגרס, והועתק לניו יורק על ידי רשת מייסיס. בניו יורק עובדי מייסיס צעדו בבגדים ססגוניים לחנות הדגל של מייסיס ברחוב 34. במצעד נערכו הופעות של להקות והוצגו חיות שנשאלו מגן החיות בסנטרל פארק. בסיום המצעד, במה שהפך למסורת, מקבלים את סנטה קלאוס בכיכר הראלד. המצעד הראשון זכה להצלחה, וצפו בו קהל של למעלה מ-250 אלף איש. בעקבות הצלחתו החליטה מייסיס לקיים את המצעד מדי שנה. במהלך שנות ה-30 גבר העניין במצעד, כשבשנת 1933 השתתף בו קהל של למעלה ממיליון איש.

בין שנות ה-70 של המאה ה-19 לשנות ה-20 של המאה ה-20 ילדים בניו יורק לקחו חלק במצעד רגמפין שבו ערכו משחקים דמויי "תעלול או ממתק". עם הזמן דחק מצעד חג ההודיה של מייסיס את המנהג, כשמצעד רגמפין האחרון התקיים ב-1956.

במהלך מלחמת העולם השנייה בין השנים 1942 ל-1944 לא התקיים המצעד, וב-1945 חזר לפעול. המצעד זכה לתהודה לאומית לאחר שהופיע בסרט נס ברחוב 34.

## גלריה

 קובץ:Santa Claus arrives..jpg|בואו של סנטה קלאוס בסיום המצעד מסמל את תחילת עונת חג המולד
 קובץ:Macys parade 2011 Thanksgiving in New York City - 08.jpg|הבלון של באז שנות אור מצעצוע של סיפור במצעד חג ההודיה ב-1995
 קובץ:Macys parade 2011 Thanksgiving in New York City - 05.jpg|הבלון של גרג הפלי מיומנו של חנון במצעד חג ההודיה ב-2007
 קובץ:Macys parade 2011 Thanksgiving in New York City - 12.jpg|הבלון של בובספוג במצעד חג ההודיה ב-1999
 קובץ:Macys parade 2011 Thanksgiving in New York City - 13.jpg|הבלון של מיקי מאוס במצעד חג ההודיה
 קובץ:Macys parade 2011 Thanksgiving in New York City - 16.jpg|הבלון של סנופי מפינאטס במצעד חג ההודיה ב-2015
 קובץ:Macys parade 2011 Thanksgiving in New York City - 18.jpg|הבלון של רונלד מקדונלד ממקדונלד'ס ב-1965


## קישורים חיצוניים

* 

קטגוריה:מצעדים
קטגוריה:CBS: תוכניות וסדרות
אנג'ל קולבי

**אנג'ל קולבי** (באנגלית: **Angel Coulby**; נולדה ב-30 באוגוסט 1980) היא שחקנית אנגלייה. היא ידועה בעיקר מהופעתה בתפקיד גווינביר (גוון) בסדרת הפנטזיה של ה-BBC "מרלין".

## ביוגרפיה
קולבי נולדה וגדלה בצפון לונדון. היא עברה לאדינבורו כדי ללמוד לתואר במשחק באוניברסיטת המלכה מרגרט.

ב-1997 הופיעה קולבי בפרק בסדרה "Scariest Places on Earth" בתפקיד סטודנטית שנתקלת ברוח רפאים. פריצת הדרך בקריירה שלה הייתה ב-2001 כשהופיעה בסיטקום "'Orrible" של ג'וני ווהן. אחר כך נבחרה לגלם את גוון, אישה צעירה שתהיה בעתיד המלכה גווינביר בסדרת הפנטזיה של ערוץ BBC One "מרלין".

בראיון אמרה קולבי שהיא נהנית לשחק את התפקיד של גוון, החל מדמות המשרתת הצנועה עד להיותה מלכה בקמלוט. בתפקיד זה כיכבה קולבי בכל חמש העונות של הסדרה וכמעט בכל הפרקים עד לפרק האחרון.

ב-2013 כיכבה קולבי בתפקיד זמרת הג'אז ג'סי במיני-סדרה בחמישה פרקים של סטיבן פוליאקוף בשם "Dancing on the Edge" לצדם של צ'ואיטל אג'יופור, ג'ון גודמן, מת'יו גוד, אנתוני הד וז'קלין ביסט.

בשנת 2013 החלה קולבי לככב בסדרה "The Tunnel" עיבוד מחודש בריטי-צרפתי של סדרת הפשע הסקנדינבית "הגשר". היא שיחקה לצדם של סטיבן דיליין וקלמנס פואזי. העונה הראשונה שודרה בסוף 2013, וקולבי חזרה להופיע בעונה השנייה של הסדרה ב-2016.

## פילמוגרפיה

## תיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בריטיות שנולדו ב-1980
קטגוריה:בריטים שנולדו ב-1980
נאצומה סוסקי

**נאצומה קינוסקה**, המוכר גם בשם-העט שלו **נאצומה סוסקי** (ביפנית: **夏目 漱石**; 9 בפברואר 1867 – 13 בדצמבר 1916), היה סופר יפני, שחי ופעל בתקופת מייג'י ובתקופת טאישו. אחד מהסופרים הידועים והמשפיעים ביותר של ארצו; ספריו הידועים ביותר הם "קוקורו", "בוצ'אן", "אני חתול", וספרו האחרון, שלא הספיק לגמור, "אור וחשכה".

## ביוגרפיה
סוסקי נולד ב-1867 בעיירה באבאשיטה, שהייתה ממוקמת ברובע אושיגומה של אדו (בשטח שבו נמצא, כיום, אזור קיקואי שבשינג'וקו). כבן-זקונים שנולד למשפחה שכבר היו בה חמישה ילדים, סוסקי נדחה על ידי משפחתו ונשלח לאימוץ; בגיל 4 אומץ שנית על ידי זוג חסר ילדים שגידל אותו עד גירושיו, שהתרחשו כשהיה בן תשע; לאחר מכן משפחתו קיבלה אותו שנית.

סוסקי נשלח לחטיבת הביניים הראשונה שנבנתה בטוקיו, ושם למד על הספרות הסינית ופיתח בה עניין; למרות שהוא רצה לעסוק בכתיבה, בשל חוסר הסכמתה של משפחתו, הוא נשלח ללמוד אדריכלות באוניברסיטת טוקיו. במהלך לימודיו התחיל ללמוד אנגלית ופגש את מסאוקה שיקי, שלימים נודע כאחד מארבעת המסטרים של ההייקו, ובין שניהם נוצר קשר קרוב. משיקי למד סוסקי את אמנות כתיבת ההייקו; על היצירות שכתב באותה תקופה הוא כתב בשם-העט שלו, "סוסקי", שמשמעותו "עקשן". ב-1890 עבר למחלקה לספרות אנגלית של האוניברסיטה; המחלקה, שנפתחה זמן קצר לפני שהצטרף אליה, מנתה שני סטונדטים בלבד. למרות שלא אהב את צורת הלימוד באוניברסיטה, סוסקי הצטיין בלימודיו; ב-1891 הוא פרסם תרגום אנגלי להוג'וקי , קלסיקה מתקופת קמקורה. לאחר שסיים את הלימודים באוניברסיטה, סוסקי עבד כמורה לאנגלית בבתי ספר ברחבי יפן; באחד מהם מתרחש אחד הספרים שכתב, "בוצ'אן". ב-1896, סוסקי התחתן עם נקאנה קיוקו.

ב-1900, נשלח סוסקי ללמוד בבריטניה על ידי משרד החינוך היפני לתקופה של שנתיים, כ"חוקר היפני הראשון של הספרות האנגלית"; הוא למד במשך מספר חודשים באוניברסיטת לונדון, ובמשך כשנה אצל מומחה ליצירותיו של שייקספיר. את רוב זמנו בילה בקריאה, וכך המשיך ללמוד על הספרות האנגלית. סוסקי, שחי בבדידות ובעוני, התענה משהותו בארץ הזרה, בה הרגיש כ"כלב בין זאבים". לאחר חזרתו, מונה סוסקי כפרופסור לספרות אנגלית באוניברסיטה הקיסרית של טוקיו, בה הרצה על תיאורית וביקורת הספרות.

סוסקי התחיל את דרכו הספרותית זמן-מה לאחר חזרתו מאנגליה; כבר ב-1903 סוסקי התחיל לפרסם שירת האיקו, רֶנקוּ  (שרשראות האיקו) וחיבורים שונים בכתבי-עת ספרותיים. סוסקי קנה את פרסומו לאחר שפרסם ב-1905 את ספרו הראשון, "אני חתול", סאטירה בה מתוארים חייהם של בני משפחה ממעמד הביניים מנקודת מבטו של החתול שלהם. סוסקי המשיך בכתיבתם של סיפורים קצרים, כמו "מצודת לונדון"', ורומנים, כמו "בוצ'אן" ("אדון קטן") ו"כר הדשא". הצלחתם של ספריו אפשרה לו לפרוש ב-1907 ממשרתו באוניברסיטה, ולהקדיש את זמנו לכתיבה עבור העיתון אסהאי שימבון. הוא המשיך לפרסם ספרים רבים עד פטירתו ב-1916; נושאם של רבים מהם הוא המפגש בין התרבות המערבית והתרבות היפנית.

## יצירותיו שראו אור בעברית
* **אני חתול**, תרגמה ליאורה כרמלי, ידיעות ספרים, 2013
* **[[קוקורו]]**, תרגם יעקב רז, כתר, 1983
* **בוצ'אן** - אסטרולוג (תרגום מאנגלית)
* **כר הדשא** - הוצאת י' גולן
* **סנשירו,** תרגם אורי קפלן, פרפנצ'ה, 2025

## קישורים חיצוניים

* 
* 
* 
* 

## הערות שוליים

קטגוריה:אמנים שעל שמם כוכב לכת מינורי
קטגוריה:סופרים יפנים
קטגוריה:יפנים שנולדו ב-1867
קטגוריה:בוגרי אוניברסיטת טוקיו
קטגוריה:סגל אוניברסיטת טוקיו
קטגוריה:יפנים שנפטרו ב-1916
קטגוריה:מונצחים בשלט כחול של ארגון המורשת האנגלית
קטגוריה:אישים שהונצחו בשטרות כסף יפנים
צרצור

[ממוזער|[צרצריים|צרצר]]
[ממוזער|[חגבאים|חגבים]]
ממוזער|נמלה ''Pachycondyla apicalis''
**צִרְצוּר** (באנגלית: stridulation) היא הפעולה של הפקת צליל על ידי שפשוף חלקי גוף מסוימים זה בזה. התנהגות זו מזוהה בעיקר עם חרקים, אך ידועים בעלי חיים אחרים המסוגלים לצרצר, כגון מספר מינים של דגים, נחשים וגם עכבישים. מנגנון הצרצור לרוב מורכב ממַגְרֵד (**plectrum**) – מבנה דמוי שפה, רכס או גושים הנע על משטח מחורץ או בעל רכסים (**stridulitrum**). פעולה זו גורמת למגרד לרטוט, בדומה לרטט מחט הפטיפון כשהיא נעה על פני תקליט. לעיתים המבנה הפוך וה-stridulitrum רוטט ומשמיע את הצליל או שהמגרד נייח וה-stridulitrum נע עליו.

[ממוזער|[תריסית ירוקה משמיעה קולות דמויי צרצור בתדר נמוך לצורכי תקשורת המושמעת דרך ענפי הצמח]]
קיימות שיטות נוספות להשמעת קולות צרצור כגון תריסית ירוקה אשר מרעידה את לוחות הבטן בעזרת השרירים וכך מתקשרת עם תריסיות ירוקות אחרות שנמצאות על ענפים אחרים. מכיוון שלא מדובר בחיכוך של איבר באיבר, שיטה זו לא מוגדרת בספרות המדעית כ-stridulation.

## צרצור בדגים
אחת השיטות לתקשורת בקרב דגים מתקשרים על ידי העברת אותות אקוסטיים (צלילים) זה לזה, כחלק משיטות נוספות של תקשורת בעלי חיים ימיים. תקשורת כזו מבוצעת לרוב בהקשר של האכלה, תוקפנות או חיזור. הצלילים הנפלטים משתנים בהתאם למין ולגירוי המעורבים. דגים יכולים להפיק קולות צרצור (צליל סטרידולטורי) על ידי הזזת רכיבים של מערכת השלד, או יכולים להפיק צלילים שאינם צרצור על ידי מניפולציה של איברים מיוחדים כמו שלפוחית שחייה. מחקרים של קולות צרצור בקרב דגים נעשים באמצעים שונים, לדוגמה באמצעות סרטוני רנטגן במהירות גבוהה ומיקרוסקופיה אלקטרונית סורקת של מנגנון הלסת והלוע.

## קישורים חיצוניים

* מזמזמים בלילה- קולות חרקים בטבע הישראלי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קולות בעלי חיים
קטגוריה:קול
What's Another Year

**What's Another Year** הוא סינגל מאת הזמר האירי ג'וני לוגן. השיר יצא באפריל 1980 וזכה באירוויזיון באותה שנה. השיר הוא הניצחון הראשון של לוגן באירוויזיון (השני היה באירוויזיון 1987, דבר אשר הופך אותו לאמן היחיד אשר ניצח פעמיים באירוויזיון) והשני מתוך שבעה ניצחונות של אירלנד באירוויזיון.

השיר נכתב על ידי שי הילי וסגנונו הוא בלדה אשר משלב בתוכו גם נגינת סקסופון. השיר מושר מנקודת מבט של אדם אשר חווה אהבה נכזבת, ומחכה שאהובתו תשיב לו אהבה. בפועל השיר נכתב על ידי הילי על התמודדות אביו עם פטירת אמו.

השיר קיבל 143 נקודות בסיום התחרות, דבר אשר הקנה לו את המקום הראשון.

לאחר ההכרזה על השיר הזוכה, היה לוגן נרגש מידי, ולא הצליח להגיע לתווים הגבוהים בסופו של השיר. במקום לשיר, צעק לוגן "אני אוהב אותך אירלנד!", הכרזה שהוא חזר עליה בניצחונו השני באירוויזיון 7 שנים מאוחר יותר.

לשיר יצאו גרסאות גם בגרמנית וספרדית.

השיר היה ללהיט גדול ברחבי אירופה בכלל ובממלכה המאוחדת בפרט, כאשר הוא שהה שבועיים ברצף במקום הראשון במצעד הסינגלים הבריטי במהלך חודש מאי 1980.

## מיקומי שיא

## קישורים חיצוניים

קטגוריה:שירי אירוויזיון 1980
קטגוריה:שירי אירלנד באירוויזיון
קטגוריה:שירים שזכו באירוויזיון
קטגוריה:שירים באנגלית
קטגוריה:שירים על זמן
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אפיק רקורדס
ג'עפר פרח

**ג'עפר פרח** (בערבית: **جعفر فرح**; נולד ב-21 באוגוסט 1966) הוא פעיל חברתי ופוליטי, פעיל זכויות אדם המנהל את "מרכז מוסאוא", עיתונאי, פובליציסט ויזם תקשורת ערבי נוצרי-ישראלי.

## ביוגרפיה
ג'עפר פרח הוא בוגר אוניברסיטת חיפה בסוציולוגיה וחינוך. כיהן כיו"ר ועד הסטודנטים הערבים באוניברסיטת חיפה ויו"ר התאחדות הסטודנטים הערבים בישראל.

עבד כעיתונאי ברשת המקומונים של "הארץ" ובמספר עיתונים בערבית ובתוכניות הטלוויזיה "עובדה" ו"מבט נשי" בערוץ 2. כתב מאמרים פובליציסטיים שפורסמו בעיתונות בערבית, בעברית ובאנגלית. שימש מרצה לתקשורת ולדוברות במכללה למינהל. היה מעורב בהקמת ארגון ההכוון הלימודי לסטודנטים הערבים, ארגון איעלאם וארגון מוסאוא. היה בין יוזמי ערוץ טלוויזיה ערבי בישראל.
בשנת 2011 עזב את מוסאוא והקים את חברת ביסאן תקשורת שיזמה והקימה את ערוץ הטלוויזיה הערבי הייעודי "הלא TV" ביחד עם זיאד עומרי, בסאם ג'אבר, מכללת סכנין, חברת סקטורס, רשת, ענני תקשורת, רן אדליסט ועמי הולנדר. הוא ייצב את הערוץ וניהל אותו עד שנרכש בידי קבוצת פנורמה. מעורב במיאמי תקשורת בחברה הערבית. בשנת 2015 חזר לנהל את מרכז מוסאוא.

## פעילות פוליטית
פרח פועל למען הכרה בזכויות הלאומיות האזרחיות של המיעוט הערבי בישראל, לסיום הכיבוש הישראלי ולשוויון זכויות של כלל אזרחי ישראל (כולל מניעת אפליה של אזרחים יהודים מקבוצות מודרות, כגון יוצאי אתיופיה). בשנות השמונים הנהיג את ועד הסטודנטים הערבים באונ' חיפה ואת התאחדות הסטודנטים הערבים בארץ. בין השנים 1979–1989 עבד כעיתונאי ותחקירן ברשת שוקן, העיתונות הערבית ובתוכניות טלוויזיה. לימד עיתונות ותקשורת במכללה למינהל. השתתף בהקמת מספר ארגונים ביניהם העמותה להכווין לימודי, המרכז הערבי לתכנון אלטרנטיבי ומרכז אעלאם. הקים ומנהל את מרכז מוסאוא - לזכויות האזרחים הערביים בישראל. פרח הוביל פרויקטים ויוזמות אזרחיות לשינוי מדיניות ומימוש זכויותיהם של האזרחים הערבים במדינה, כולל סנגור וגיבוש פניות למוסדות בינלאומיים. פעל במשך השנים לקדם פיתוח כלכלי חברתי ברשויות הערביות ולהציף את הצורך בהכרה חוקתית של זכויות האזרחים הערבים.

בעת שהשתתף בהפגנה בחיפה ב-18 במאי 2018 נעצר בידי המשטרה. בסמוך למעצר ברכו נשברה, והוא התלונן שהדבר קרה כתוצאה של אלימות של שוטר נגדו. ב-8 באוקטובר 2018 הוחלט במח"ש להעמיד לדין את השוטר החשוד במעשה, ליאור חתם, בגין תקיפה, איומים וגרימת חבלה. ביולי 2021 הגיש פרח תביעת נזיקין נגד חתם ומשטרת ישראל, בסך 1.5 מיליון ש"ח.

לקראת הבחירות לכנסת העשרים ואחת התמודד פרח על ראשות מפלגת חד"ש.

## חיים אישיים
ג'עפר פרח מתגורר בחיפה. הוא נשוי ואב לשלושה.

## קישורים חיצוניים

* הפרופיל של ג'עפר פרח, באתר A-list

## הערות שוליים

קטגוריה:ערבים נוצרים ישראלים
קטגוריה:חיפה: אישים
קטגוריה:בוגרי אוניברסיטת חיפה
קטגוריה:פעילים חברתיים ישראלים
קטגוריה:עיתונאים ערבים ישראלים
קטגוריה:יזמים ערבים ישראלים
קטגוריה:פובליציסטים ערבים ישראלים
קטגוריה:פובליציסטים ערבים
קטגוריה:פעילי חד"ש
קטגוריה:מנכ"לי עמותות
קטגוריה:בוגרי תיכון סנט ג'וזף (נצרת)
קטגוריה:ישראלים שנולדו ב-1966
סנונית אתיופית

**סנונית אתיופית** (שם מדעי: *Hirundo aethiopica*) היא מין של ציפור בינונית בגודלה, שמשקלה נע בטווח 10–17 גרם. מצויה בעיקר באזורי מרכז אפריקה. הסנונית ניזונה מחרקים מעופפים, וקולה הוא ציוץ מלודי.

## מראה חיצוני
הסנונית האתיופית בינונית בגודלה. חלקי גופה העליונים צבועים בכחול כהה זוהר ועל מצחה מתנוסס כתם ערמוני. החזה שלה בצבע לבן מלוכלך עם גוון של אדום חיוור. זנבה מפורץ והנוצות בצדדיו מוארכות. משקלה הוא 10–17 גרם. מוטות הכנפיים שלה הם באורך 24–30 ס"מ.

## בית גידול
בית הגידול של הסנונית האתיופית הוא במרכז אפריקה. היא נמצאת מחוף האוקיינוס האטלנטי ועד האוקיינוס ההודי. בית הגידול נמצא באזורים פתוחים מכוסי עשב ושיחים כמו סוואנה, ולפעמים בחורשים דלילי עצים. בתקופת הקינון ניתן לראותה בצוקים ליד החוף. בישראל היא נדירה ביותר ונצפתה לראשונה במרץ 1991.

## מזון
הסנונית האתיופית ניזונה בעיקר מחרקים מעופפים, כגון: דבורים, נמלים, טרמיטים, ציקדות וזבובים.

## שירת הציפור
קולה של הסנונית האתיופית הוא ציוץ מלודי: " cheep –cheep".

## קישורים חיצוניים

## הערות שוליים

קטגוריה:בעלי חיים שתוארו ב-1869
קטגוריה:טקסונים שתוארו בידי ויליאם תומאס בלנפורד
קטגוריה:סנוניתיים
קטגוריה:ארץ ישראל: סנוניתיים
קטגוריה:אתיופיה: עופות
קטגוריה:עופות הסוואנה האפריקנית
פיג'ו סוג 27

**פיג'ו סוג 27** (בצרפתית: **Peugeot Type 27**) היא מכונית משפחתית מתוצרת יצרנית הרכב הצרפתית **[[פיג'ו]]** אשר יוצרה בין השנים 1899–1902.

יוצרו 29 יחידות.

דגם ה"פיג'ו סוג 27" הוגדר כמכונית מסוג לנדולט, מושב הנהג היה פתוח, ומושבי הנוסעים היו סגורים.

דגם ה"פיג'ו סוג 27" היה הדגם הראשון של פיג'ו שהורכב בו מנוע בנזין.

## דגמי "פיג'ו" בשנת 1899
בשנת 1899, בנוסף לדגם ה"פיג'ו סוג 27", בנתה פיג'ו 8 דגמים: "פיג'ו סוג 14 ("Peugeot Type 14" ), "פיג'ו סוג 15", "פיג'ו סוג 16", "פיג'ו סוג 21 ("Peugeot Type 21" ),"פיג'ו סוג 24", "פיג'ו סוג 26" ו"פיג'ו סוג 28".

בסך הכול יוצרו על ידי פיג'ו בשנת 1899 300 כלי רכב.

## ראו גם
* פיג'ו
* פיג'ו סוג 1
* פיג'ו סוג 10
* פיג'ו סוג 15
* פיג'ו סוג 17
* פיג'ו סוג 31
* פיג'ו סוג 33
* פיג'ו סוג 1525
* פיג'ו סוג 156
* פיג'ו סוג 184

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות לנדולט
קטגוריה:דגמי מכוניות שהושקו ב-1899
קטגוריה:מכוניות צרפתיות
27
קטגוריה:מכוניות מנוע אחורי
סלעית חלודת זנב

**סלעית חלודת הזנב** (שם מדעי: *oenanthe moesta*) היא מין של ציפור שיר מהסוג סלעיות שבמשפחת החטפיתיים המצויה בצפון אפריקה ובמזרח התיכון, לרבות בישראל.

בנוסף לשמה הלטיני, מתווספים לה עוד שני שמות: "buff rumped wheatear" ו"red rumped wheatear"- היכול להשתייך גם לסלעית קירגיסטנית. אורכה הוא 15–18 ס"מ ומשקלה 20–24 גרמים, ולמרות משקלה הקטן היא גדולה בהרבה משאר הזנים המערביים הרגילים.

## תיאור
אורכה הוא 15- 18 ס"מ ומשקלה 20- 24 גרמים. רוחב כנפיה הוא 25- 29 ס"מ והיא גדולה בהרבה משאר הזנים המערביים הרגילים. צבע ראשה חום בהיר וגחונה לבן. גבו, גרונו ולחייו של זכר הסלעית שחורים וראשו, עורפו וגחונו לבנים, בניגוד לגבה, לראשה ולעורפה של הנקבה, שצבעם חום חלודי-אפרפר. צבעה של זנב הסלעית הוא חום חלודי עד שחור המשמש כסימן ההיכר של הציפור, זאת ניתן לראות בשמה- סלעית חלודת זנב.

## קינון ודגירה
הסלעית דוגרת בחורים עזובים של מכרסמים או במדרונים. היא יכולה לדגור על ארבע ביצים בסך הכל. גם מחוץ לעונת הדגירה היא שומרת על טריטוריה גדולה.

## תפוצה
** **הסלעית נפוצה באזורי מדבר סוריה עד צפון סיני. על פי חוקר הטבע הנרי טריסטרם, הסלעית דוגרת במדבר יהודה ובצפון הנגב. היא נמנעת ממקומות יבשים למדי, ואוהבת לחיות באזורים שטוחים, ובעיקר באזורים שוממים ומלוחים3

## קישורים חיצוניים

## הערות שוליים

קטגוריה:בעלי חיים שתוארו ב-1823
קטגוריה:טקסונים שתוארו בידי מרטין ליכטנשטיין
קטגוריה:חטפיתיים
קטגוריה:ארץ ישראל: חטפיתיים
אלמנה חומה

**אלמנה החומה** (נקרא גם: **אלמנה אפורה** ו**עכביש הכפתורים החומים**; שם מדעי: *Latrodectus geometricus*) הוא עכביש ממשפחת הכדורניים אשר התגלה לראשונה בשנת 1935. האלמנה החומה ניתנת לזיהוי על ידי מאפיינים ייחודיים ונפוצה במדינות רבות (גם בישראל) . האלמנה החומה ניזונה מחרקים שונים, לשם כך יש לה ארס להרוג את טרפה. נשיכתה אינה מסוכנת לבני אדם (למעט לאוכלוסיות מיוחדות).

## תיאור
אורך האלמנה החומה הוא כ-38 מ"מ. צבעיה נעים בין חום לשחור, ולעיתים מופיעים עליה גם מעט גוונים אפורים. לאלמנה החומה יש תווית ייחודית בצורת שעון חול על החלק התחתון של הבטן, המשמשת כסימן אזהרה כנגד טורפיה. לתווית זו יש צבע כתום צהבהב או בהיר. בנוסף יש לה גם פסים על הרגליים. ניתן לזהותה בקלות לפי שק הביצים שלה שמראהו קוצני.

## הפצה

מדענים רבים סבורים כי מקורה של האלמנה החומה הוא באפריקה. האלמנה החומה נצפתה בארצות: דרום אפריקה, ארצות הברית (כולל הוואי), אוסטרליה, אפגניסטן, דרום אירופה, הרפובליקה הדומיניקנית, קפריסין, קוסטה ריקה, אל סלבדור, אורוגוואי, פקיסטן, הודו, תאילנד וכן גם ישראל. עכבישי האלמנה החומה שוכנים באזורים עירוניים, לרוב במכוניות נטושות או במחסנים.

## ארס
לעכביש האלמנה החומה יש ארס שהוא משתמש בו כדי להרוג את טרפו ולהגן על עצמו, אך הוא לא תוקפני ונמנע מלנשוך בני אדם. מין זה מזריק כמות רעל קטנה יחסית כשהוא נושך בני אדם (סביב 0.43 מ"ג /ק"ג). נשיכה של אלמנה חומה אינה מסוכנת (למעט נשיכות שנגרמות לתינוקות ולזקנים). רוב האנשים שננשכים על ידי אלמנה חומה חווים כאבים שנמשכים מספר שעות. אחוז קטן יותר של אנשים חווים אי נוחות רבה יותר מנשיכת האלמנה החומה, אך הם לא זקוקים לטיפול רפואי מיוחד. רעלנים יעזבו את הגוף אחרי יום או יותר. ישנם כמה סימפטומים אשר ייתכן ויופיעו עם נשיכת האלמנה החומה וייעלמו לאחר 24 שעות: כאב עמום ליד מקום הנשיכה, התכווצויות שרירים בעיקר בבטן, רעידות, הזעה, בחילות והקאות.

## מזון ובית גידול

על מנת ללכוד טרף, האלמנה החומה טווה רשת קורים צפופה במסתור שלה. האלמנה החומה פעילה יותר בלילה כי בלילה היא מצליחה לתפוס טרף רב יותר. היא אוכלת מגוון רחב של חרקים כגון דבורים, צרעות, זבובים, מקקים, ולעיתים נדירות גם חיפושיות, העוזרות לה לספוג נוזלים הדרושים לתזונה שלה.

## קישורים חיצוניים

* אלמנה חומה באתר חרקים
* אלמנה חומה באתר 'sertox'

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1841
קטגוריה:טקסונים שתוארו בידי קרל לודביג קוך
קטגוריה:כדורניים
קטגוריה:עכבישאים ארסיים
קטגוריה:אמריקה המרכזית: עכבישים
קטגוריה:אפריקה הדרומית: עכבישים
קטגוריה:הודו: עכבישים
הסנדלרייה בגבעת ברנר

**הסנדלרייה בגבעת ברנר** היוותה מקום לקנייה ולתיקון נעליים בגבעת ברנר. היא הוקמה בשנת 1934 על ידי אנשל ניר וכיום היא משמשת כמועדון לבני נוער.

## מייסד הסנדלרייה- אנשל ניר
אנשל ניר (שמו הקודם אנשל גלובנצ'יק) נולד בפולין בשנת 1899 ונפטר ב-1970. אנשל למד בפולין בבית ספר יהודי דתי והתחנך בחינוך ציוני. בשנת 1926 עלה לארץ ישראל והתמקם בתל אביב.

לאחר כשש שנים בשנת 1932 הצטרף ניר לקבוצת החלוצים בגבעת ברנר והיה לחבר קיבוץ נאמן, שהשקיע זמנו העבודה בקיבוץ ובעזרה לאחר. בשנת 1927 נולד בנו הבכור אלחנן, ובמלחמת העולם השנייה הביא לארץ את אשתו רבקה טאדריס ואת בנם שלמה, יחד הם הקימו בית עם שני ילדיהם בגבעת ברנר. בשנת 1934 הקים ניר את הסנדלרייה בגבעת ברנר.

## הסיבות להקמת הסנדלרייה
החלוצים הראשונים שהיו בגבעת ברנר היו מצוידים אך ורק בזוג נעליים אחד, לכן ניר שלמד את מקצוע הסנדלרות מאביו סייע בתיקון נעליי חבריו והוספת פרסות בעקב הנעליים.

ניר ראה המקצוע הסנדלרות כיעדו ולכן בשנת 1934 פתח חנות לתיקון וייצור נעליים וסנדלים, כאמור "הסנדלרייה בגבעת ברנר".

סנדלרייתו התרחבה והצטרפו אליה עובדים רבים. בזכותו של אנשל ניר זכו כול ילדי גבעת ברנר בזוג סנדלי עור חדשים ומבריקים תוצרת הסנדלרייה. כיום הסנדלרייה אינה פועלת, והמבנה משמש למועדון לבני נוער.

## קשיים בהקמת הסנדלרייה
בשנת 1934 נבנה החלק הראשון והדרומי של הסנדלרייה אך המועצה סירבה לאפשר את המשך הבנייה לפני שיוקם בגבעת ברנר חדר תרבות. בעקבות כך מתנדבים רבים מגבעת ברנר נשאו דליים מלאים במלט ויצקו בעצמם את היסודות של המבנה. מאוחר יותר בשנת 1950 הוקם החלק השני של הסנדלרייה.

## קישורים חיצוניים
*סיפורי גבעת ברנר - אנשל ניר
*סיפורי גבעת ברנר - הסנדלרייה בגבעת ברנר

## הערות שוליים

	

קטגוריה:גבעת ברנר
חטפית אפורה

**חטפית אפורה** (שם מדעי: *Muscicapa striata*) היא מין ציפור שיר גדולת גוף ממשפחת החטפיתיים שצבעה אפור ומכאן שמה העברי.

החטפית בעלת תפוצה נרחבת מאוד באסיה אירופה ואפריקה, היא ניזונה בעיקר מחרקים אשר חוטפת במעופה. בישראל היא דוגרת בחורש ובגנים בצפון הארץ ובמרכזה אך בכמויות נמוכות.
שמה המדעי ”חוטף הזבובים המפוספס".
פירוש השם המדעי הוא "לוכדת זבובים מפוספסת".(Musca – זבוב, capio – לחטוף, striata – פיספוס). באנגלית החטפית מכונה Spotted Flycatcher ובערבית: خاطف الذباب المرقط ח'אטפא (ל)ד'באב אלמורקט.

## תיאור המין
חטפית אפורה היא גדולת גוף, ארוכת כנף וזנב ובעלת מקור כבד. צבעה אפור, הגרון, החזה והכיפה בעלי פסים עדינים. החלקים העליונים ללא דגם מודגש. הרגליים קצרות וכהות. הזכר והנקבה דומים במראה.
מידותיה:
אורך גוף: 13.5 - 15 ס"מ. מוטת כנפיים: 24ס"מ. משקל: 17 גרם
.

## תפוצה ומגמות אוכלוסין

החטפית אפורה בעלת תפוצה נרחבת מאוד, דוגרת בכל אירופה, בצפון אפריקה, במזרח התיכון ובאסיה מזרחה עד למונגוליה. בחורף נודדת דרומה לאפריקה.
בישראל היא חולפת מצויה בכל חלקי הארץ. דוגרת בחורש ובגנים בצפון הארץ ובמרכזה. למרות שאינה מוגדרת בסכנת הכחדה, היא מתמעטת בישראל .

## קינון ודגירה

עונת הקינון מתחילה מאמצע מאי ומסתיימת באמצע אוגוסט. הקן נבנה על ידי שני בני הזוג ולעיתים על ידי הנקבה בלבד. משך בניית הקן הוא 7 ימים. הקן נראה כמו סלסילה מגושמת ורשלנית משורשים, זרדים, ועלים יבשים. הקן מרופד בסיבים צמחיים, בשיער ובצמר. הקן נבנה על מצע ישר ומוצק כשקיר מגן צמוד אליו כגון נקיק סלע, בנין, תיבת קינון וכן במזלגי ענפים על עץ בגובה של 2 -5 מ' וכדומה.

## מזון
מזונה העיקרי הוא חרקים מעופפים- זבובים, יתושים ופרפרים. בתקופת הקינון ובעיקר בסתיו ניזונה מגרגרים שונים ומפירות עסיסיים. החטפית לוכדת את החרקים תוך כדי מעוף. היא ממתינה על ענף גבוה בעמידה זקופה ומזנקת מדי פעם לאוויר או אל הקרקע לתפוס חרק. לאחר מכן חוזרת לרוב למקום עמידתה הקודם ומרטטת בכנפיה וזנבה, בדומה לדוחל. כך היא מדגישה את נוכחותה בפני בני מינה. במעופה היא מתמרנת בקלות ויכולה לשנות כיוון באוויר.

## קישורים חיצוניים

## הערות שוליים

קטגוריה:בעלי חיים שתוארו ב-1764
קטגוריה:טקסונים שתוארו בידי פטר סימון פאלאס
קטגוריה:חטפיתיים
קטגוריה:ארץ ישראל: חטפיתיים
קטגוריה:רוסיה: עופות
רד בנד סוסייטי

**רד בנד סוסייטי** (באנגלית: **Red Band Society**) הייתה סדרת טלוויזיה אמריקאית מסוגת קומדיית נעורים-דרמה רפואית המספרת על קבוצת נערים שגרה יחדיו במחלקת ילדים בבית החולים "אושן פארק" שבלוס אנג'לס. ההתמודדות עם המחלות השונות מחברת בין הילדים, כאשר סמל החברות והאחווה ביניהם הוא צמיד אדום שהם עונדים על ידם. העלילה בסדרה היא סביב האינטראקציה של הילדים החולים עם אנשים שונים במחלקה, וכן סביב סיפורי ההתמודדות עם המחלה. מקורה של הסדרה היא בספרדית ושמה **"Polseres vermelles"**.

## דמויות
### דמויות ראשיות
* אוקטביה ספנסר – דנה ג'קסון, אחות קשוחה ששולטת במחלקת הילדים.
* דייב אנאבל – ד"ר אדם מק'אנדרו, מנתח מקצועי המטפל ברוב הילדים.
* סיירה בראבו – אמה צ'וטה, מטופלת אנורקסית בעלת אינטליגנציה גבוהה.
* גריפין גלוק – צ'ארלס "צ'ארלי" האטצ'ידסון, מטופל בקומה, שהוא גם מספר העלילה.
* זואי לוין – קארה סאודרס, מעודדת עם בעיית לב.
* רבקה ריטנהאוס – בריטני דובלר, אחות חדשה ואנרגטית.
* צ'ארלי רואו – לאו רות', מטופל שחלה בסרטן, ונאלצו לקטוע את רגלו. הוא עובר שיקום בבית החולים.
* נולן סוטילו – ג'ורדי פאלאסיוס, מטופל חדש החולה בסרטן ברגלו.
* אסטרו – דאשיל "דאש" הונסי, מטופל עם סיסטיק פיברוזיס, חברו הטוב ביותר של לאו.

### דמויות משניות
* וילסון קרוז – קנג'י גומז רגון, אח בבית החולים.
* דארן קאגאסוף – האנטר קול, שורד לוקמיה, שזקוק להשתלת כבד.
* תומאס איאן ניקולס – ניק האטצ'ידסון, אביו של צ'ארלי
* סוזאן פארק – מאנדי האטצ'ידסון, אמו של צ'ארלי.
* אדריאן לסטר – ד"ר לארי נדאי, רופא מפורסם שהובא לבית החולים כדי לעזור לצ'ארלי.
* מאנדי מור – ד"ר ארין גרייס, גרושתו של ד"ר מקאנדרו.
* גריפין דון – ראובן גרסייה, מטופל לשעבר בבית החולים.
* קאטאלינה סאנדינו מונרו – אווה פלסיוס, אמו של ג'ורדי.
* אנדרה פארקר – שרה סאודרס, אמה של קארה.
* טרישיה אוקליי – דניאלה, אמה החורגת של קארה והמטפלת שלה לשעבר.
* ניקולס באצ'טל – ג'ורדי בילדותו.
* ג'ס מקאלן – אשלי קול, אחותו של האנטר.
* ג'סיקה לו – מיי, חברתו של דאש שפגש באינטרנט, היא לוקה בסיסטיק פיברוזיס.
* רבקה מקפארלנד – סילביה רות', אמו של לאו.
* ג'ון אלן נלסון – ג'ון צ'וטה, אביה של אמה.
* מרין הינקל – קרולין צ'וטה, אמה של אמה.
* בררטילה דמאס – אלמה קוינטנה לאון, סבתו של ג'ורדי.

### כוכבים אורחים
* קנדי ברייס - משחקת את דמותה של פינלי צ'וטה, אחותה הקטנה של אמה.
* בלה ת'ורן - משחקת את דמותה של דליני שאו, כוכבת פופ מתבגרת.

## עלילת הסדרה
הסדרה מתקיימת בבית החולים "אושן פארק" שבלוס אנג'לס שאליו מגיעים מטופלים שחולים במחלות קשות. העלילה מציגה את יחסם אחד לשני וההתמודדות האישית של כל אחד מהם בעקבות הקשיים שהם חווים. הם מסמנים את חברותם באמצעות הצמיד האדום שיש לכל מטופל. הסדרה סובבת סביב המספר, שעוזר למטופלים כאשר הם נכנסים לניתוח.

## פרקי הסדרה

## קישורים חיצוניים
* 

## הערות שוליים

קטגוריה:פוקס: תוכניות וסדרות
קטגוריה:דרמות קומיות אמריקאיות
קטגוריה:סדרות נעורים אמריקאיות
קטגוריה:סדרות טלוויזיה רפואיות
קטגוריה:תוכניות טלוויזיה שמתרחשות באטלנטה
קטגוריה:סדרות טלוויזיה אמריקאיות שעלו לשידור בשנת 2014
נחל ציחור

**נחל ציחור** או (בערבית: **وادي صخير**, תעתיק: ואדי סוח'יר, פירוש: נחל האבנים הקטנות) הוא נחל אכזב בדרום ישראל והוא אחד מיובליו של נחל פארן. אורך הנחל כ-35 ק"מ.

## תיאור הנחל
[ממוזער|[תצורת מנוחה בנחל ציחור]]
נחל ציחור הוא מיובליו של נחל פארן. נמצא באזור הערבה ובמישורי הנגב. מוצאו בפסגת הר צניפים בגובה של כ-580 מטר מעל פני הים, הוא מנקז את מורדותיו המערביים של ההר ומשם הוא זורם בכיוון כללי צפון-מזרח עד להישפכו לנחל פארן, בגובה כ-200 מטר. המקטע הצפוני של הנחל, מחצייתו את כביש 40 ועד השפך לפארן, הוא חלק משביל ישראל.

## בעלי חיים וצמחייה באזור הנחל
באזור הנחל חיים מבחר מיני בעלי חיים גדול:

עדרים גדולים של צבאי הנגב הנאמדים בכמה מאות פריטים וזהו אזור מחייתם העיקרי. מכיוון שכמות המשקעים באזור נמוכה מאוד, החיות שותות מהצמחים בעזרת תהליך שנקרא "ליחוך".

הטורפים הנפוצים באזור הם שועלים, תנים, צבועים, וזאבים. בנוסף נמצאו מספר מועט של נמרים באזור. נפוצים גם מספר סוגים של עופות דורסים, ביניהם ניתן למנות את הנשר המקראי ואת עוזניית הנגב שנכחדה מנוף הנגב בעקבות ציד לא חוקי. בעבר היו רואים באזור גם את יען הנגב שנכחד בעקבות ציד.

בנחל עצי שיטה, שיחי אשל, רותם וסילון הקוצני.

## ארמון ציחור
ארמון ציחור הוא נקיק באורך כ-40 מטר אשר מסתיים ברחבה סלעית, שהיא בסיסו של מעין גליל סלעי מוקף במצוקי מגור גבוהים. הארמון נמצא כקילומטר מזרחית לנחל ציחור מעט צפונה מחיבור נחל ציחור לכביש 40. 
ממוזער|ארמון ציחור

## הערות שוליים

ציחור
קטגוריה:הערבה
קטגוריה:שביל ישראל
אליה קהואג'יאן

**אליה קהואג'יאן** (באנגלית: **Elia Kahvedjian**; בארמנית: **Էլիա Գահուէճեան**; 1910–1999) היה צלם ירושלמי ממוצא ארמני, מאמני הצילום המוכרים ביותר בארץ ישראל במאה העשרים, ניצול רצח העם הארמני. בעל חנות הסטודיו Elia Photo Service בירושלים.

## ביוגרפיה
נולד באורפה שבטורקיה למשפחה ארמנית. בשנת 1915, בהיותו בן חמש, חווה את מרד התושבים הארמניים של אורפה נגד הצבא הטורקי לאור הידיעות על טבח הארמנים באזורים שונים של המדינה. אחרי דיכוי המרד שבו נפלו אביו של אליה ואחד מאחיו כל הזקנים, הנשים והילדים הארמניים של אורפה הוגלו מהעיר ונשלחו ל"צעדת המוות" במדבר הסורי. רק אליה ואחת מאחיותיו ניצלו מהשואה הארמנית – יותר ממאה קרובי משפחתו נספו. אליה אומץ על ידי זוג כורדי, אחר כך נמכר למשפחה נוצרית סורית, ולבסוף נזרק לרחוב. כילד יתום נאסף על ידי ארגון סיוע אמריקני, והועבר בין בתי יתומים בחלב, ביירות, נצרת וירושלים. בנצרת נתגלה כישרונו לציור, ובהמלצת המורה אליה התחיל ללמוד את מקצוע הצילום (כמקצוע פרקטי יותר מציור) עם הצלם הארמני קריקור בוגוסיאן.

בשנת 1924 הגיע לירושלים, שם המשיך ללמוד והתחיל לעבוד כעוזר של הצלם הארמני ג'וזף טומאיאן, ממנו גם למד את רזי המקצוע. החל משנת 1933 עבד בסטודיו הצילום של משפחת חנניה הערבית-נוצרית. החנות הייתה ממוקמת בבנין של מלון פאסט. בשנת 1942 אליה רכש את החנות וקרא לה Elia Photo Service. הסטודיו היה מאוד פופולרי בירושלים. בתקופת מלחמת העולם השנייה המודיעין הבריטי וחיל האוויר המלכותי השתמשו רבות בשירותיו כצלם ביטחון שדה. ב-1948 הסתתר אליה עם משפחתו ברובע הארמני כי שכונת מוסררה שבה נמצא ביתם הפכה לשדה קרב בין יהודים וערבים. הוא הצליח להעביר את רוב הציוד ואת הנגטיבים מהחנות למקום המקלט. ב-1949 פתח סטודיו לצילום ברובע הנוצרי של העיר העתיקה, שם הוא קיים עד היום. כתוצאה מהמעבר לירושלים המזרחית איבד אליה את ביתו במוסררה, והמשיך להתגורר ברובע הארמני גם אחרי מלחמת ששת הימים.

אליה קהואג'יאן מת בשנת 1999 ונקבר בבית הקברות הארמני שבהר ציון בירושלים. לאחר מותו ממשיכים בנו קוורק ונכדו אליה להחזיק בחנות הצילום ברחוב אל ח'נקה בעיר העתיקה בירושלים.

## מורשת
ממוזער|הארוט קהואג'יאן, בנו של הצלם, בערב השקת הספר "מהמדבר האדום לירושלים" במוזיאון הטבע ירושלים, 15 במאי 2018
צילומיו של קהואג'יאן הוצגו בתערוכות בישראל ומחוצה לה.
אליה קהואג'יאן עשה אלפי צילומים של ירושלים. לדברי בנו הארוט, הוא צילם את ירושלים יותר מכל צלם אחר בן תקופתו. בשנות ה-90 יצא לאור בירוואן ספר זכרונותיו של הצלם. בנו הארוט קהואג'יאן ערך את הספר בשנת 2014, תרגם אותו לאנגלית והוציא אותו לאור בטורונטו תחת השם "מהמדבר האדום לירושלים".
בירושלים יצא לאור אלבום צילומיו של קהואג'יאן "Jerusalem Through My Father's Eyes".

אליה קהואג'יאן היה צייר חובב. אחת התמונות, שבה צייר את הקתדרלה באצ'מיאדזין, נמצאת היום בבית הספר של הרובע הארמני.

## לקריאה נוספת
* Elia Kahvedjian. From Red desert to Jerusalem. Toronto, Canada 2014 Haroutune E. Kahvedjian 

## קישורים חיצוניים
* Banjos and bayonets, באתר "Armenian Jerusalem"
* אליה קהואג'יאן , באתר מוזיאון מגדל דוד
* 
* אליה פוטו וסיפור חייו של אליה קהוג'יאן, בבלוג של מירי דוידוביץ'
*סרט קצר על סיפור חייו: https://www.youtube.com/watch?v=IHjXCquRApo&t=12s

## הערות שוליים

קטגוריה:צלמים ישראלים
קטגוריה:ישראלים ילידי טורקיה
קטגוריה:אנשי העלייה השלישית
קטגוריה:אישים הקבורים בהר ציון
קטגוריה:ישראלים שנולדו ב-1910
קטגוריה:ישראלים שנפטרו ב-1999
לאמלו בול

**לאמלו לפרנס בול** (באנגלית: **LaMelo LaFrance Ball**; נולד ב-22 באוגוסט 2001) הוא כדורסלן אמריקאי, המשחק בקבוצת שארלוט הורנטס מליגת ה-NBA, בעמדת הרכז. אחיהם הצעיר של הכדורסלנים לונזו וליאנג'לו בול. 

## נעורים וקריירת תיכונים
לאמלו נולד ללאוואר וטינה בול, שחקני ליגת תיכונים לשעבר. לאמלו התחיל לשחק כדורסל בגיל 4, עם אחיו הגדולים לונזו וליאנג'לו בול. כשגדלו האחים הם שיחקו בקבוצות שונות שאביהם אימן, כולל קבוצת "ביג בולרס" מאיגוד האתלטים החובבים.

לאחר מכן שיחק בקבוצת הכדורסל של "תיכון צ'ינו הילס" (Chino Hills High School) בעיר צ'ינו הילס הנמצאת בקליפורניה. בעונה הראשונה שלו ב"צ'ינו הילס", זכה לאמלו יחד עם קבוצתו באליפות המדינה של קליפורניה. בשנתו השנייה, בול עלה לכותרות והחל להתפרסם בעקבות קליעה של 92 נקודות נגד קבוצת "תיכון לוס אוסוס" (Los Osos High School) בפברואר 2017. במהלך קריירת התיכונים שלו שיתף פעולה עם שני אחיו, וכן עם אונייקה אוקונגוו.

בשנת 2017 הוציא נעל משלו בחברה של אביו – "Big Baller Brand" – הנקראת "מלו בול 1" (MB1). כמו כן, הוא השתתף בתוכנית ריאלטי על חיי היום-יום של משפחתו – "Ball in the Family".

## קריירת כדורסל מקצועית
באוקטובר 2017 הוציא לאוואר את לאמלו מבית הספר, והוא החל ללמוד מהבית "כדי למנוע הסחות דעת". ב-11 בדצמבר החל לשחק עם אחיו ליאנג'לו בקבוצת פרינאו פרינאי מליגת העל הליטאית. בשמונת משחקיו בקבוצה תרם 6.5 נקודות ו-2.4 אסיסטים בממוצע למשחק.

ב-1 במאי 2018 עזב את ליטא והצטרף לקבוצת "לוס אנגלס בולרס" מליגת ה-JBA.

ביוני 2019 חתם על חוזה בקבוצת אילווארה הוקס מליגת העל האוסטרלית. בדצמבר 2019 נפצע בכף רגלו, ועזב את הקבוצה על מנת להחלים ולהתכונן לקראת דראפט ה-NBA 2020. ב-12 משחקיו עם ההוקס קלע 17.0 נקודות, אסף 7.4 ריבאונדים ומסר 6.8 אסיסטים בממוצע למשחק. בפברואר 2020 זכה בפרס "רוקי העונה" של הליגה האוסטרלית.

בדראפט ה-NBA 2020 נבחר בול בבחירה השלישית, על ידי שארלוט הורנטס. ב-9 בינואר 2021 הפך בול לשחקן הצעיר ביותר אי-פעם שרושם טריפל דאבל בליגת ה-NBA, כשעשה זאת בגיל 19 שנים ו-140 ימים מול אטלנטה הוקס, שיא זה נשבר על ידי ג'וש גידי כשנה לאחר מכן. ב-21 במרץ 2021 נפצע בפרק כף היד והקבוצה הודיעה שלא ישחק יותר בעונה זו, אך הוא התאושש מהפציעה מהר מהצפוי, ובתחילת מאי חזר לשחק.

בול זכה בתואר רוקי העונה של עונת 2020/2021.

## סטטיסטיקות הקריירה
### בליגה הליטאית

### בליגה האוסטרלית

### בעונה הסדירה של ה-NBA

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:בחירות דראפט של שארלוט הורנטס
קטגוריה:כדורסלני שארלוט הורנטס
קטגוריה:אמריקאים שנולדו ב-2001
קרב וילטון (871)

**קרב וילטון** (באנגלית: **Battle of Wilton**) נערך במאי 871 בין האנגלו-סקסונים של ממלכת וסקס לוויקינגים הדנים, אשר השתייכו לצבא הוויקינגי הגדול, סמוך לכפר וילטון שבווילטשייר.

היה זה הקרב הראשון עליו פיקד אלפרד הגדול, כחודש לאחר הכתרתו, ובסיומו זכו הדנים בניצחון. עם זאת, הגיע אלפרד להסכם עם הדנים, אשר תמורת סכום כסף גדול עזבו את תחומי ממלכתו ופנו לעבר ממלכת מרסיה.

## רקע לקרב
לאחר קרב מרטון, בו ספגו האנגלו-סקסונים פעם נוספת אבדות כבדות אשר דלדלו את כוחם, החלו להגיע ידיעות על הגעת צי תגבורת דני לרדינג (המכונה "צבא הקיץ הגדול", Great Summer Army). כחודש לאחר מרטון מת אתלרד הראשון ב-23 באפריל (או ב-15 באפריל), ככל הנראה כתוצאה מפציעה שספג במהלך הקרב, ואלפרד, האחרון מבין חמישה אחים, הפך למלך וסקס. זמן קצר לפני הקרב במרטון, ומחשש לתוצאותיו, נועדו אתלרד ואלפרד בסווינבורג וגיבשו הסכם ירושה חדש. תנאי ההסכם קבעו שבמקרה מוות של אחד מהם יועבר הרכוש המשותף אשר הוריש להם אביהם, אתלוולף, לידי האח שיישאר בחיים. חלק מרכושו של האח המת יועבר לאחיו וחלק לידי ילדיו. בהסכם זה הכתיר אתלרד את אלפרד כיורשו, אך למעשה קבע שגם בנו של אלפרד, אדוארד, ימלוך אחריו וישאיר את בניו של אתלרד, אתלהלם ואתלוולד, מחוץ לירושה. בניו של אתלרד היו צעירים מדי, ובמצב בו הייתה שרויה הממלכה היה זה הצעד ההגיוני למנות את אלפרד כיורש.

## הקרב
במאי 871, כחודש לאחר הכתרתו, נאלץ המלך אלפרד לעמוד בפני הצבא הדני המתוגבר בעוד צבאו שלו הלך והתדלדל כתוצאה מהקרבות האחרונים וממספר רב של התכתשויות לא מתועדות. וילטון ממוקמת במישור, סמוך לצומת אסטרטגית שמקורה בתקופת שלטון הרומאים באי, ושליטה על דרכים אלה הייתה מאפשרת לדנים לנוע בחופשיות רבה ברחבי הממלכה.

הצבאות היריבים לחמו זה בזה מתוך מערכים של "קיר מגנים". בתחילה נטה הקרב לטובת האנגלו-סקסונים והדנים החלו לסגת, וכתוצאה מכך שברו האנגלו-סקסונים את המערך שלהם ופתחו במרדף. ככל הנראה קיוו האנגלו-סקסונים לרדוף אחר הדנים עד לבסיסם ולזכות בשלל בדרכם, בדומה לשלב האחרון של קרב אשדון. הפעם הצליחו הדנים להיערך מחדש במהירות, תקפו את האנגלו-סקסונים הלא מאורגנים והביסו אותם.

## תוצאות הקרב
אלפרד הובס בקרב הראשון בפיקודו כמלך מכיוון שלא רצה או שלא היה מסוגל לרסן את כוחותיו מלצאת למרדף ולשמור על מערך מסודר. לאחר התבוסה בקרב ועל מנת להרוויח זמן, הגיע אלפרד להסכם עם הדנים, אשר ספגו גם הם אבדות כבדות ומצידם העדיפו לפעול בשטחים בהם ייתקלו בהתנגדות פחותה. תמורת תשלום נכבד פינו הדנים את כוחותיהם מהממלכה, תוך שהם נוטשים את רדינג ומקימים בסיס חדש בלונדון שבממלכת מרסיה, בו בילו את החורף. במהלך חמש השנים הבאות ערכו הדנים מסעות כיבוש וביזה באזורים אחרים באי הבריטי והניחו לממלכת וסקס, עד לחידוש פלישתם בשנת 876.

## לקריאה נוספת

*Abels, Richard. **[https://books.google.co.il/books?id=SqkuAgAAQBAJ&dq=Alfred+the+Great:+War,+Kingship+and+Culture+in+Anglo-Saxon+England&hl=iw&source=gbs_navlinks_s Alfred the Great: War, Kingship and Culture in Anglo-Saxon England]**. Routledge, 2013. .
*Merkle, Benjamin R. **[https://books.google.co.il/books?id=md_ihJl-1FUC&dq=the+white+horse+king+the+life+of+alfred+the+great&hl=iw&source=gbs_navlinks_s The White Horse King: The Life of Alfred the Great]**. Thomas Nelson, 2009. 


## קישורים חיצוניים

*"Timeline: 871-899", *Anglo-Saxons.net*
*Wiltshire Community History, *Wiltshire Council*


## הערות שוליים

וילטון
קטגוריה:אנגליה האנגלו-סקסונית
קטגוריה:ויקינגים
שיטת נורדוף-רובינס לטיפול במוזיקה

**שיטת נורדוף-רובינס** לטיפול במוזיקה, הידועה גם בשם **טיפול קריאטיבי במוזיקה**, התפתחה במשך 17 שנות עבודה משותפת של פול נורדוף וקלייב רובינס שהחלה ב-1958. במקור פותחה שיטת הטיפול עבור ילדים בעלי מוגבלויות שונות, כמו עיכוב התפתחותי, מוגבלויות פיזיות או נפשיות. פול נורדוף, מוזיקולוג, מטפל במוזיקה ומושפע מתורות אנתרופוסופיות, הושפע מעקרונות בתורתו של רודולף שטיינר, מייסד האנתרופוסופיה. שיטת נורדוף-רובינס בטיפול במוזיקה מעוגנת בהנחת העבודה המאמינה שכל אחד מגיב למוזיקה, לא משנה כמה חולה הוא או נכה. השיטה מתבססת על תפיסת המוזיקה כבעלת איכויות ייחודיות בשיפור ובפתיחת ערוצי תקשורת, מחוללת שינוי ומביאה להתפתחות יצירתית בכל אחד. מטפלים בשיטת נורדוף-רובינס פועלים בכל רחבי העולם ומרכזי טיפול והכשרה קיימים בארצות המערב וכן בדרום אפריקה ואף במזרח הרחוק.

## הערות שוליים

## קישורים חיצוניים

קטגוריה:טיפול באמצעות אמנויות
כריס קארמק

**ג'יימס כריסטופר קארמק** (באנגלית: **James Christopher Carmack**; נולד ב-22 בדצמבר 1980) הוא שחקן, זמר ודוגמן אמריקאי. מוכר מתפקידיו בתור לוק וורד בדרמת הנעורים "The O.C." ויל לקסינגטון בסדרת הדרמה "נאשוויל" ובשל הופעתו בתור ד"ר לינקולן בסדרת הדרמה הרפואית "האנטומיה של גריי".

## ביוגרפיה
קארמק נולד בוושינגטון הבירה וגדל בדרווד, מרילנד. יש לו שני אחים, אח ואחות. כילד צעיר, הוא עסק בכל סוגי הספורט: בייסבול, כדורסל, כדורגל והיאבקות. הוא למד בתיכון מגרודר ברוקוויל, מרילנד, שם תשומת הלב שלו פנתה לתיאטרון והוא החל לעבוד על שלוש הפקות בשנה, על הבמה ומחוצה לה.

## קריירה
לאחר סיום התיכון הוא החל ללמוד אומנות באוניברסיטת ניו יורק, אולם הוא עזב את לימודיו לאחר שסוכן הדוגמנים ג'ון יאנלה גילה אותו. צלם האופנה ברוס ובר אמר שהוא הדוגמן שחיפש עבור אברקרומבי אנד פיץ'. הוא גם דגמן לקטלוגים של לורד אנד טיילור, טארגט, מייסיס, נאוטיקה ולמגזין Elle הצרפתי.

לאחר שנתיים בניו יורק, עבר ללוס אנג'לס על מנת לקדם את קריירת המשחק שלו.

בשנת 2004 גילם את טוד בסרט "מעודדות צמודות 2"; המשך לסרט המצליח "מעודדות צמודות". בשנת 2005 שיחק במספר פרקים של הסדרה "קרובות" ושיחק את אחד התפקידים הראשיים בסרט "אהבה טרופה" לצדה של אמנדה ביינס.

בשנת 2006 שיחק בתפקיד קטן בסרט "אני והמזל שלי". מה-16 במרץ עד ה-21 במאי 2006 שיחק קארמק בהפקה של אוף-ברודוויי במחזה "מארחים את מר סלואן" מאת המחזאי הבריטי ג'ו אורטון. המחזה, בבימויו של סקוט אליס, שכלל גם את המועמדים לפרס הטוני אלק בולדווין ויאן מקסוול. עוד באותה שנה, ערך קארמק את הופעת הבכורה שלו בבמה הלונדונית בשחזור נדיר של המחזה "קיץ ועשן" מאת טנסי וויליאמס, מחזה שלא הוצג בלונדון במשך 55 שנה; בו כיכב קארמק לצידה של רוזמונד פייק. המחזה רץ מ-21 באוקטובר עד 25 בנובמבר 2006, ולא הצליח להשלים את המופע המתוכנן שלו.

בשנת 2009 שיחק בסרט האימה והמדע-בדיוני "אפקט הפרפר 3: התגלות" ובסרט הפשע והפעולה "סודות בים כחול 2: השונית". 

בשנת 2010 דיבב את דמותו של גארת' בסרט ההנפשה "אלפא ואומגה". בשנת 2011 שיחק בסרט האימה "ליל הכריש".

בשנת 2013, קארמק לוהק לסדרת הדרמה של ABC "נאשוויל" בתור ויל לקסינגטון, שכנם המקסים והסקסי של סקרלט וגונאר, שהוא גם זמר קאנטרי ונגן גיטרה. קארמק הופיע בששת הפרקים האחרונים של העונה הראשונה, וקודם מתפקיד משני לתפקיד ראשי החל מעונה 2.

בשנת 2018, קארמק הצטרף כדמות חוזרת לעונה ה-15 של סדרת הדרמה הרפואית הפופולרית של ABC "האנטומיה של גריי" בתפקיד של ד"ר אטיקוס "לינק" לינקולן, אורתופד במקצועו. החל מעונה 16, דמותו של קארמק שודרגה לדמות ראשית. 

## חיים אישיים
ב-2 במרץ 2016 קארמק התארס לזמרת והמוזיקאית ארין סלאבר; הם נישאו ב-19 באוקטובר 2018. קארמק וסלאבר נפגשו על הסט של "נאשוויל" כאשר סלאבר הופיעה כאחת מזמרות הגיבוי של ג'ולייט בארנס (היידן פנטייר). בתם הבכורה של הזוג, קאי, נולדה ב-30 באוגוסט 2016. ב-21 במרץ 2022, קארמק וסלאבר הודיעו שהם מצפים לתינוקת נוספת.

## דיסקוגרפיה

### מיני אלבומים

* 2015: *Pieces of You*

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:דוגמנים אמריקאים
קטגוריה:זמרים אמריקאים
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1980
דאצ'יה לוסטון

**דאצ'יה לוסטון** (ברומנית: **Dacia Lăstun**) הייתה מכונית סופרמיני עירונית מתוצרת יצרנית הרכב הרומנית **[[דאצ'יה]]** (Tehnometal) אשר יוצרה בין השנים 1988–1991.

סך הכול יוצרו 6,532 יחידות.

## מאפיינים

* 2 דלתות (משנת 1989 - 3 דלתות האצ'בק)
* 4 נוסעים (2 מושבים קדמיים למבוגרים, 2 מושבים אחוריים לילדים)
* מנוע קדמי - 0.5 ליטר
* תאוצה בין 0-100 קמ"ש היא 26.0 שניות
* יוצרו 3 סדרות:  בסדרה הראשונה - גוף הרכב היה עשוי מפיברגלס, הסורג הקדמי שולב לתוך מכסה המנוע. בסדרה השנייה  אלמנטים של גוף הרכב היו עשויים ממתכת ופיברגלס, הדלתות היו ממתכת, בסדרה השלישית שיוצרה לאחר שנת 1989 נוספו אורות ערפל אחוריים, דלת אחורית חיצונית, והסורג הקדמי הופרד ממכסה המנוע.

## ראו גם
* דאצ'יה פיק אפ
* דאצ'יה סולנזה

## קישורים חיצוניים

* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-1988
קטגוריה:כלי רכב המיוצרים ברומניה
קטגוריה:מכוניות עשויות פיברגלס
לוסטון